Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 4. Az 1990. évi V. törvény 8. §-ában meghatározottak szerint az egyéni vállakozói tevékenység megkezdéséhez a
Paragraph Index: 1077

(5) bekezdésében biztosított jogorvoslathoz való joggal összefüggésben visszásságot okoz, ha a másodfokú eljárásokat törvénysértő módon a képviselő-testület helyett az önkormányzat Szociális Bizottsága folytatja le. Az Alkotmány 70/E. §-ában deklarált szociális biztonsághoz való jog és az Alkotmány 2. § (1) bekezdésében deklarált jogállamiságból fakadó jogbiztonság követelménye sérelmének közvetlen veszélyét hordozza és ezzel visszásságot okoz, ha a Polgármesteri Hivatal Ügyrendje a Szociális és Gyámügyi Osztályra történő önkormányzati hatáskör átruházást tartalmaz. Teljes szöveg: 3.10. alfejezetben. OBH 8127/1997. Az Alkotmány 70/E. §-ában deklarált szociális biztonsághoz való joggal és az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoz, ha az önkormányzat a szociális ellátásra való jogosultságot a törvényben meghatározottaknál szigorúbb feltételekhez köti. A panaszos beadványában sérelmezte, hogy Potony Község Önkormányzata nehéz helyzete ellenére nem részesítette támogatásban. A vizsgálat során kapott tájékoztatás szerint a panaszost az önkormányzat időskorúak járadékában és két alkalommal átmeneti segélyben részesítette. Az önkormányzat arra hivatkozással utasította el panaszos rendszeres szociális segély iránti kérelmét, hogy az ügyfél a kérelemhez nem csatolta a gyermekeivel szembeni tartási igényének eredménytelen érvényesítésére vonatkozó bírósági ítéletet.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes